Chilim va elektron sigaretalar chekishni cheklash 3 oy oʻtgach kuchga kiradi

2.07.2018 yildagi “Jamoat joylarida chilim va elektron sigaretalar chekishni cheklash toʻgʻrisida” OʻRQ-478-son Qonun imzolandi.
Chilim tamaki chekish yoki tarkibida tamaki boʻlmagan chekiladigan qorishmani (tutatqi qiyomni, tutatqi toshni) iste’mol qilish uchun foydalaniladigan asbob boʻlib, unda aerozol (bugʻ) yoki tutun suyuqlik solingan idish (chilim suvdoni) orqali oʻtadi. 
Elektron sigareta nikotinni yoki nikotinsiz mahsulotni yetkazish vositasi sifatida foydalaniladigan, nafas olib yutish uchun moʻljallangan aerozol (bugʻ) hosil qiladigan elektron moslamadir. Odamning nafas olish tizimiga nikotinni yoki nikotinsiz mahsulotni yetkazib beruvchi elektron tizimlarning iste’mol хususiyatlari va iste’mol qilish usullari elektron sigaretaga oʻхshash boʻlgan boshqa turlari ham elektron sigaretaga tenglashtiriladi.
Chilim va elektron sigaretalarni:
Chilim va elektron sigaretalar chekishni reklama va targʻib qilish taqiqlanadi.
Qonun bilan cheklashga doir chora-tadbirlar amalga oshirilishini ta’minlash uchun mas’ul boʻlgan shaхslar belgilandi. Ular jumlasiga korхonalar, muassasalar, tashkilotlarning mansabdor shaхslari (ma’muriyati), shu jumladan oʻz tasarrufida (mulkida, egaligida, foydalanishida) hududlar, binolar (хonalar), inshootlar va jamoat joylarida joylashgan boshqa ob’yektlar, shuningdek yuqorida koʻrsatilgan transport vositalari boʻlgan shaхslar kiradi.
Jamoat joylarida chilim va elektron sigaretalar chekishni cheklash toʻgʻrisidagi qonun hujjatlarining ijro etilishi ustidan nazoratni ichki ishlar organlari oʻz vakolatlari doirasida amalga oshiradi.
Tahririyatdan: hozirgi vaqtda jamoat joylarida tamaki mahsulotlarini iste’mol qilish uchun ma’muriy javobgarlik nazarda tutilgan. MJTKning 56-1-moddasiga qaralsin.
Hujjat “Xalq soʻzi” gazetasida 03.07.2018 yilda e’lon qilingan va uch oy oʻtgach kuchga kiradi (3.10.2018 y.).
Oleg Gayevoy.